Kedutaan Malaysia, Den Haag

Kedutaan Malaysia di Belanda ialah misi diplomatik Malaysia dan terletak di Den Haag, Belanda. Ia terletak di Rustenburgweg 2, Den Haag, di zon diplomatik pusat pentadbiran Belanda. Waktu buka kedutaan ialah dari 9:00 pagi hingga 4:00 petang pada Isnin hingga Jumaat.

Sejarah ringkas
Apabila Malaysia (terdahulunya Persekutuan Tanah Melayu) memohon untuk menyertai Pertubuhan Bangsa-Bangsa Bersatu pada tahun 1957, Belanda adalah salah satu negara yang mengundi "ya" semasa panggilan untuk kemasukan ahli-ahli baru, menjadikan Persekutuan Tanah Melayu menjadi ahli ke-82 Pertubuhan Bangsa-bangsa Bersatu. Walaupun hubungan diplomatik antara kedua negara terjalin bermula pada tahun yang sama, Malaysia hanya menempatkan kedutaannya di Den Haag pada September 1966. Ia berpindah ke bangunan tetap di Rustenburgweg pada musim panas tahun 1985.

Agensi di bawah Kedutaan

Selain bangunan Chancery di Rustenburgweg, terdapat tiga agensi Malaysia yang beroperasi menjadi sebahagian daripada Kedutaan:
 Perbadanan Pembangunan Perdagangan Luar Malaysia (MATRADE), terletak di Rotterdam
 Pejabat Kebudayaan dan Pelancongan, terletak di pusat bandaraya Den Haag
 Pejabat Pertanian, terletak di Rotterdam

Senarai Duta Besar Malaysia ke Belanda
#NamaPelantikanTamat tempoh1Tan Sri Philip Kuok Hock Khee (lihat Robert Kuok)20 September 19663 November 19702Tan Sri Abdul Hamid bin Haji Jumaat17 November 197023 Julai 19733Mejar Jeneral Datuk Mohd Sany bin Abdul Ghafar10 Oktober 197316 Jun 19754Jeneral Tan Sri Ungku Nazaruddin Ungku Mohamad10 September 197516 Jun 19785Tengku Abdul Aziz bin Tengku Mohamad Hamzah26 September 197828 Oktober 19826Mr. K. Thamaratnam28 Februari 198320 Mei 19857Nik Mohammad Nik Hassan26 Ogos 198513 Mac 19898Datuk Khalid Abdul Karim5 April 198918 Disember 19939Dato' Sallehuddin Abdullah16 Jun 19948 September 199610Mr A. Ganapathy14 Disember 19962 Ogos 200011Dato' Noor Farida Ariffin31 Oktober 200012 Januari 200712Dato' Dr Fauziah Mohd Taib13 Ogos 200826 Mac 201513Dato' Ahmad Nazri Yusof2 September 201528 November 201914Dato' Nadzirah Osman20 Ogos 2021

Lihat juga

 Hubungan Belanda–Malaysia

Rujukan

Malaysia
Kategori:Misi diplomatik Malaysia
Kategori:Hubungan Belanda–Malaysia